 Mkurugenzi Mkuu wa Bodi hiyo, Tarimba Abbas aliyasema hayo jana jijini Dar es Salaam wakati akizungumza na waandishi wa habari.Alisema kipindi cha nyuma kulikuwa na dhana potofu kwamba washindi wa michezo hiyo wanapangwa lakini kwa sasa uelewa wa wananchi umeongezeka.“Michezo hii imekuwa ikikua siku hadi siku na hata ushiriki wa wananchi umeongezeka ambapo kwa mwezi Aprili mwaka huu tulikusanya Sh bilioni 2 kama kodi,” alisema.Aidha alisema elimu zaidi inahitajika ili kuwaondoa mawazo potofu ya kwamba washindi wanapangwa badala yake wananchi watambue kwamba michezo hiyo ipo kisheria na inafuata taratibu zote.Alisema wao kama wasimamizi wakuu wamekuwa wakishiriki katika michezo yote ya kubahatisha inayochezeshwa ili kuhakikisha kwamba inachezeshwa kwa kufuata taratibu zilizowekwa.Hata hivyo aliwataka wananchi wanaoshiriki michezo hiyo kuamini kwamba wanaobahatika wanashinda kwa haki na hakuna upendeleo wowote.